Missatge: Bé el cas és que obrir un compte corrent en un altre país sovint és difícil i et posen tot tipus de traves. El que us voldria preguntar és si, donat el context i que en el pitjor dels casos es podria produir un "corralito" creuríeu bona idea obrir un compte a Dinamarca. És a dir estic residint aquí temporalment però tinc el codi aquest provisional que et donen i tinc entès que amb això n'hi hauria prou per obrir un compte aquí. La meva idea seria obrir-lo només amb el mínim de diners i tenir-lo. Les meves preguntes són: seria útil? Quan deixi de residir al país en teoria el compte ja està obert i no passarà res no? Estaria protegit davant d'un eventual corralito a Espanya? És a dir si m'ensumo el corralito podria, abans que s'hagi produït, fer una transferència des de l'Estat Espanyol cap aquí dels estalvis de la meva família? Com funcionaria per canviar-ho a corones daneses davant una possible devaluació de l'euro? Estaria segur si és a la Unió Europea? He llegit per algun lloc que davant d'un corralito fins i tot podrien congelar els comptes al teu nom a la Unió Europea però que seria molt més difícil fer-ho en un país com Suïssa, per exemple. - Afegeixo una pregunta que s'ha fet pel fil: on comprar or i plata i on guardar-ho. Espero que algú em pugui resoldre els dubtes, estaria molt agraït.

Resposta: Pot tenir conseqüències negatives treure els nostres estalvis dels bancs i guardar-los a casa en forma d'altres divises, com ara la lliure esterlina o el franc suís ( o qualsevol altra divisa definida com a "forta") ?No m'enfio un pèl de tota aquesta tropa de polítics i banquers, només ens portaran al desastre i tan per tan prefereixo ser-hi a temps i no perdre els estalvis o que aquests es vegin fortament devaluats. Si vau veure el Singulars a l'entrevista a aquells dos economistes , van deixar entreveure que els poderosos i la gent de diners ja han assegurat els seus estalvis i que els únics que pringarem serem la gent humil que no tenim els recursos ni la informació necessària per a poder-ho fer.No em vingueu amb els típics arguments: "Egoista, que només mires per tu.. lo important és que ens mantinguem i siguem forts i així l'economia global no se'n veurà perjudicada etc etc etc.. " perquè com ja he dit, us ben asseguro que en cas de fallida , els malparits de sempre encara se'n beneficiaran.Passo de ser un màrtir. Si comprant divisa estrangera per salvar els meus estalvis estic col·laborant en la petada de l'Euro me la pela. Que peti tot , i després ja construirem una societat nova. No em farà gens de gràcia veure com els pocs estalvis que tinc perden el 50% del seu valor.